CELEX: 32015D1056
Language: hu
Date: 2015-06-30 00:00:00
Title: A Bizottság (EU) 2015/1056 végrehajtási határozata (2015. június 30.) a Svájc által az 549/2004/EK európai parlamenti és tanácsi rendelet értelmében benyújtott nemzeti vagy funkcionális légtérblokkokra vonatkozó tervben foglalt bizonyos célok és a második referencia-időszakra meghatározott uniós szintű teljesítménycélok közötti összhang hiányáról és ezen célok felülvizsgálatára vonatkozó ajánlások meghatározásáról (az értesítés a C(2015) 4407. számú dokumentummal történt) (EGT-vonatkozású szöveg)

2.7.2015   
            
            
               HU
            
            
               Az Európai Unió Hivatalos Lapja
            
            
               L 171/18
            
         A BIZOTTSÁG (EU) 2015/1056 VÉGREHAJTÁSI HATÁROZATA
   (2015. június 30.)
   a Svájc által az 549/2004/EK európai parlamenti és tanácsi rendelet értelmében benyújtott nemzeti vagy funkcionális légtérblokkokra vonatkozó tervben foglalt bizonyos célok és a második referencia-időszakra meghatározott uniós szintű teljesítménycélok közötti összhang hiányáról és ezen célok felülvizsgálatára vonatkozó ajánlások meghatározásáról
   
      
         (az értesítés a C(2015) 4407. számú dokumentummal történt)
      
   
   (Csak a francia, német és olasz nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Közösség és a Svájci Államszövetség között létrejött légi közlekedési megállapodásra (a továbbiakban: a megállapodás) (1),
   tekintettel az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendeletre (2) (keretrendelet), amint az beépült a megállapodásba és különösen annak 11. cikke (3) bekezdésének c) pontjára,
   mivel:
   
               (1)
            
            
               A megállapodásba beépült 549/2004/EK rendelet értelmében a tagállamoknak és Svájcnak nemzeti terveket vagy funkcionális légtérblokkokra (Functional Airspace Block, a továbbiakban: FAB) vonatkozó terveket, ezen belül kötelező érvényű nemzeti célkitűzéseket vagy FAB-szintű célkitűzéseket kell elfogadniuk, amelyek biztosítják az uniós szintű teljesítménycélokkal való összhangot. Az említett rendelet arról is rendelkezik, hogy a Bizottság a rendelet 11. cikke (6) bekezdésének d) pontja alapján értékeli e célkitűzések megfelelőségét, és ajánlásokat adhat ki abban az esetben, ha úgy találja, hogy az említett kritériumok nem teljesülnek. Az erre vonatkozó részletes szabályokat a léginavigációs szolgálatok és a 390/2013/EU bizottsági végrehajtási rendelet (3) határozza meg.
            
         
               (2)
            
            
               A „biztonság”, a „környezet”, a „kapacitás” és a „költséghatékonyság” fő teljesítményterületek tekintetében a második referencia-időszakra (2015–2019) vonatkozó uniós szintű teljesítménycélokat a 2014/132/EU bizottsági végrehajtási határozat (4) jelölte ki.
            
         
               (3)
            
            
               Svájc 2014. június 30-án benyújtotta a Bizottsághoz FAB-szintű – ez esetben a FAB Europe Central („FABEC”) légtérblokkra vonatkozó – teljesítménytervét. Az értékelésnél a Bizottság a teljesítménytervben benyújtott információkat vette alapul.
            
         
               (4)
            
            
               A teljesítmény-felülvizsgálati szerv, amely a 390/2013/EU végrehajtási rendelet 3. cikke alapján a teljesítményrendszer végrehajtása terén támogatja a Bizottságot, 2014. október 7-én benyújtotta a Bizottsághoz előzetes értékelő jelentését, 2014. december 15-én pedig e jelentés frissített változatát. A teljesítmény-felülvizsgálati szerv ezenfelül a nemzeti felügyeleti hatóságok által a 390/2013/EU végrehajtási rendelet 18. cikkének (4) bekezdése alapján benyújtott, a teljesítménytervek és -célok ellenőrzésével kapcsolatos információkon alapuló jelentéseket is eljuttatott a Bizottsághoz.
            
         
               (5)
            
            
               A „kapacitás” fő teljesítményterületre vonatkozóan a Bizottság – a 390/2013/EU végrehajtási rendelet IV. mellékletének 4. pontjában leírt elvekkel összhangban – megvizsgálta a FABEC-re vonatkozó teljesítménytervben Svájc által az útvonali légiforgalomáramlás-szervezéssel (ATFM) kapcsolatos késésre vonatkozóan benyújtott teljesítménycélok megfelelőségét; ehhez a hálózatkezelő által kiszámított és a hálózatműködtetési terv (2014–2018/2019) legújabb, 2014. júniusi verziójában (a továbbiakban: „hálózatműködtetési terv”) rögzített, az egyes FAB-kra vonatkozó kapacitás-referenciaértékeket használta fel, amelyek alkalmazása uniós szinten biztosítja az uniós teljesítménycél elérését. Az értékelés kimutatta, hogy ezek a célok nem felelnek meg az egyes referencia-értékeknek, ezért nincsenek összhangban a vonatkozó uniós szintű teljesítménycéllal.
            
         
               (6)
            
            
               A „költséghatékonyság” fő teljesítményterületre vonatkozóan a Bizottság – a 390/2013/EU végrehajtási rendelet IV. melléklete 1. pontjával együtt értelmezett 5. pontjában leírt elvekkel összhangban – megvizsgálta a FABEC-re vonatkozó teljesítménytervben Svájc által benyújtott, az útvonali szolgálatok megállapított egységköltségeiben kifejezett teljesítménycélok megfelelőségét, figyelembe véve az útvonali szolgálatok megállapított egységköltségeinek alakulását a második referencia-időszakban, valamint az első és a második referencia-időszak teljes időszakában (2012–2019), a szolgálati egységek számát (forgalmi előrejelzés) és az útvonali szolgálatok megállapított egységköltségeinek a hasonló működési és gazdasági környezettel rendelkező tagállamokéhoz viszonyított szintjét. Ez a vizsgálat kimutatta, hogy ezek a célkitűzések a következő okok miatt nincsenek összhangban a megfelelő uniós szintű teljesítménycéllal.
            
         
               (7)
            
            
               Svájc esetében a célkitűzések az útvonali szolgálatok megállapított egységköltségeinek a második referencia-időszakra tervezett csupán évi átlagos 1,0 %-os csökkentésén alapulnak. Ez jelentősen alatta marad az útvonali szolgálatok megállapított átlagos egységköltségeinek a második referencia-időszakra tervezett uniós szintű csökkentési célkitűzésének (– 3,3 % évente). Továbbá az első és második referencia-időszak egészére vonatkozóan az útvonali szolgálatok tervezett megállapított átlagos egységköltségei nem csökkennek az uniós trenddel párhuzamosan (– 0,6 %, szemben a – 1,7 %-kal). Ezenfelül a 2019-re vonatkozó célkitűzés az útvonali szolgálatok olyan 2019-re megállapított egységköltségein alapul, amelyek jelentősen magasabbak (+ 26,6 %), mint az útvonali szolgálatok átlagos megállapított egységköltségei a Svájchoz hasonló működési és gazdasági környezettel rendelkező tagállamokban, valamint 41 %-kal magasabbak a 2019-re vonatkozó uniós szintű teljesítménycélnál.
            
         
               (8)
            
            
               Ezért indokolt, hogy a Bizottság ajánlásokat adjon a Svájc által megvalósítandó azon szükséges intézkedésekre, amelyekkel biztosítható, hogy a nemzeti felügyeleti hatóság az e határozatban felsorolt inkonzisztenciákat feloldó felülvizsgált teljesítménycélokat javasoljon. Az 549/2004/EK rendelet és a 390/2013/EU végrehajtási rendelet szerint ezután Svájcnak el kell fogadnia a felülvizsgált teljesítménycélokat, és azokat az e határozatról szóló értesítés időpontjától számított négy hónapon belül be kell jelentenie a Bizottságnak.
            
         
               (9)
            
            
               A „kapacitás” fő teljesítményterületre vonatkozó teljesítménycélokkal kapcsolatos inkonzisztenciák feloldásához legalább azt biztosítani kell, hogy a felülvizsgált teljesítménycélok megfeleljenek a hálózatműködtetési tervben meghatározott, a kapacitásra vonatkozó FAB referenciaértékeknek. A teljesítménycélok felülvizsgálata során figyelembe kell venni a hálózatműködtetési tervben meghatározott, a vonatkozó FAB referenciaértékeinek betartását biztosító javító vagy enyhítő intézkedéseket.
            
         
               (10)
            
            
               A „költséghatékonyság” fő teljesítményterületre vonatkozó teljesítménycélokkal kapcsolatos inkonzisztenciák feloldásához Svájcnak az útvonali szolgálatok megállapított egységköltségeiben kifejezett költséghatékonysági teljesítménycéljait lefelé kell módosítani, hogy azok összhangban legyenek az útvonali szolgálatok megállapított átlagos egységköltségeinek uniós szintű csökkentésével a második referencia-időszakban és az első és második referencia-időszak teljes időszakában.
            
         
               (11)
            
            
               Ezenfelül a költséghatékonysági teljesítménycélok felülvizsgálatával egyidejűleg az azok alapját képező forgalmi előrejelzéseket is felül kell vizsgálni. Figyelembe véve a forgalom 2014-ben megfigyelt növekedését, Svájc esetében a második referencia-időszakra előrejelzett szolgálati egységek számát növelni kell.
            
         
               (12)
            
            
               A Bizottság a 390/2013/EU végrehajtási rendelet 14. cikkének (3) bekezdésével és a megállapodás 19. cikkének (2) bekezdésével összhangban konzultált Svájccal az e határozatban foglalt ajánlásokról.
            
         
               (13)
            
            
               Az e határozatban előírt intézkedések összhangban vannak az egységes égbolttal foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben felsorolt, a megállapodásba beépült 549/2004/EK rendelet alapján Svájc által a benyújtott FABEC-teljesítménytervben szereplő, a „kapacitás” és a „költséghatékonyság” fő teljesítményterületre vonatkozó célok nincsenek összhangban a 2014/132/EU végrehajtási határozatban a második referencia-időszakra meghatározott uniós szintű teljesítménycélokkal.
   2. cikk
   Indokolt, hogy a FABEC tekintetében Svájc megtegye a szükséges intézkedéseket annak biztosítására, hogy nemzeti felügyeleti hatósága felülvizsgált teljesítménycélokat javasoljon a „kapacitás” és a „költséghatékonyság” fő teljesítményterületre, a 3. és 4. cikknek megfelelően.
   3. cikk
   A Svájc által a FABEC tekintetében benyújtott, a „kapacitás” fő teljesítményterületre vonatkozó teljesítménycélokat lefelé kell módosítani. E teljesítménycéloknak legalább a hálózatműködtetési tervben meghatározott, az egyes FAB-kra vonatkozó referenciaértékekkel összhangban kell lenniük. A teljesítménycélok felülvizsgálata során figyelembe kell venni a hálózatműködtetési tervben meghatározott, a vonatkozó FAB referenciaértékeinek betartását biztosító javító vagy enyhítő intézkedéseket.
   4. cikk
   A Svájc által a FABEC tekintetében a „költséghatékonyság” fő teljesítményterületre vonatkozóan benyújtott, az útvonali szolgálatok megállapított egységköltségeiben kifejezett teljesítménycélokat olyan mértékben kell lefelé módosítani, hogy azok összhangban legyenek az útvonali szolgálatok megállapított átlagos egységköltségeinek uniós szintű csökkentésével a második referencia-időszakban, valamint az első és második referencia-időszak teljes időszakában. A lefelé módosítás keretében a második referencia-időszakra vonatkozóan csökkenteni kell az útvonali szolgálatok megállapított költségeit, valamint felül kell vizsgálni az előrejelzett szolgálati egységek számát.
   5. cikk
   Ennek a határozatnak a Svájci Államszövetség a címzettje.
   
      Kelt Brüsszelben, 2015. június 30-án.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 114., 2002.4.30., 73. o.
   
   
      (2)  HL L 96., 2004.3.31., 1. o.
   
   
      (3)  A Bizottság 2013. május 3-i 390/2013/EU végrehajtási rendelete a hálózati funkciók teljesítményrendszerének létrehozásáról (HL L 128., 2013.5.9., 1. o.).
   
      (4)  A Bizottság 2014. március 11-i 2014/132/EU végrehajtási határozata a légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról (HL L 71., 2014.3.12., 20. o.).
   
      MELLÉKLET
      
         A második referencia-időszakra meghatározott uniós szintű teljesítménycélokkal nem összhangban lévőnek ítélt, az 549/2004/EK rendelet értelmében Svájc által benyújtott nemzeti vagy funkcionális légtérblokkokra vonatkozó tervekben foglalt, a „kapacitás” és „költséghatékonyság” fő teljesítményterületekre vonatkozó teljesítménycélok
      
      „KAPACITÁS” FŐ TELJESÍTMÉNYTERÜLET
      Útvonali légiforgalomáramlás-szervezéssel (ATFM) kapcsolatos késés, perc/járat
      
                  TAGÁLLAM
               
               
                  FAB
               
               
                  FAB CÉL, ÚTVONALI KAPACITÁS
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgium/Lux]
                  
               
               
                  FAB EC
               
               
                  0,48
               
               
                  0,49
               
               
                  0,48
               
               
                  0,47
               
               
                  Összhangban van (0,43)
               
            
                  
                     [Franciaország]
                  
               
            
                  
                     [Németország]
                  
               
            
                  
                     [Hollandia]
                  
               
            
                  Svájc
               
            „KÖLTSÉGHATÉKONYSÁG” FŐ TELJESÍTMÉNYTERÜLET
      Jelmagyarázat:
      
                  Jelölés
               
               
                  Tétel
               
               
                  Egységek
               
            
                  (A)
               
               
                  Útvonali szolgálatok megállapított összköltségei
               
               
                  (nominális értéken és nemzeti fizetőeszközben)
               
            
                  (B)
               
               
                  Inflációs ráta
               
               
                  (%)
               
            
                  (C)
               
               
                  Inflációs index
               
               
                  (100 = 2009)
               
            
                  (D)
               
               
                  Útvonali szolgálatok megállapított összköltségei
               
               
                  (valós 2009-es árakon és nemzeti fizetőeszközben)
               
            
                  (E)
               
               
                  Teljes útvonali szolgálati egységek
               
               
                  (TSU-k)
               
            
                  (F)
               
               
                  Útvonali szolgálatok megállapított egységköltsége (DUC)
               
               
                  (valós 2009-es árakon és nemzeti fizetőeszközben)
               
            FAB EC
      
                  Díjszámítási körzet: Svájc – fizetőeszköz: CHF
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  155 368 493
               
               
                  156 819 377
               
               
                  158 799 337
               
               
                  159 144 368
               
               
                  160 894 397
               
            
                  (B)
               
               
                  0,5 %
               
               
                  1,0 %
               
               
                  1,0 %
               
               
                  1,0 %
               
               
                  1,0 %
               
            
                  (C)
               
               
                  100,8
               
               
                  101,8
               
               
                  102,8
               
               
                  103,9
               
               
                  104,9
               
            
                  (D)
               
               
                  154 139 443
               
               
                  154 038 465
               
               
                  154 438 925
               
               
                  153 242 061
               
               
                  153 393 253
               
            
                  (E)
               
               
                  1 418 755
               
               
                  1 428 660
               
               
                  1 440 060
               
               
                  1 454 424
               
               
                  1 470 383
               
            
                  
                     (F)
                  
               
               
                  
                     108,64
                  
               
               
                  
                     107,82
                  
               
               
                  
                     107,24
                  
               
               
                  
                     105,36
                  
               
               
                  
                     104,32